**Отворене пријаве за истраживачке боравке у Француској**

*Стипендије за кратке истраживачке боравке*

Амбасада Француске и Француски институт у Србији расписали су нови конкурс за истраживачке боравке у Француској у трајању од 18 дана.

Додељено ће бити 12 краткорочних стипендија намењених српским истраживачима како би остварили научноистраживачки боравак у истраживачком тиму уФранцуској.

За програм могу конкурисати истраживачи свих нивоа који раде у истраживачком тиму у Србији (асистенти, докторанди, постдокторанди, истраживачи, предавачи-информатичари, инжењери и други).

Идеја програма је да подстакне развој научне сарадње између српских и француских истраживача у областима будућности попут обновљивих извора енергије, вештачке интелигенције и квантне информатике,биотехнологије, као и дигитализације здравства – healthtechи пољопривреде – agrotech.

**Пријаве је могуће поднети до 20. маја.**

Стипендијом је покривен смештај у Француској, трошкови живота и здравственог осигурања, као и трошкови међународног путовања и путовања у земљи.

Боравак треба да се реализује између 22. јуна и 31. децембра 2022.

Више информација о овом програму можете наћи [овде](https://www.institutfrancais.rs/konkurs-it-makes-sciense/).